Projektas

LIETUVOS RESPUBLIKOS
CIVILINIO PROCESO KODEKSO 604, 605, 609, 610, 611, 620, 650, 654, 679, 682, 727, 728, 733, 737, 744, 750, 753, 754, 766, 767, 769 IR 778 STRAIPSNIŲ PAKEITIMO
ĮSTATYMO NR. XIII-2721 23 STRAIPSNIO PAKEITIMO 
ĮSTATYMAS

2025 m.           d. Nr.
Vilnius

1 straipsnis. 23 straipsnio pakeitimas
1.	Pakeisti 23 straipsnio 5 dalį ir ją išdėstyti taip:
„5. Nuo 2021 m. sausio 1 d. elektroninius vykdomuosius dokumentus išieškotojai antstoliams vykdyti pateikia per Antstolių informacinę sistemą, o popierinius vykdomuosius dokumentus dėl pinigų sumų išieškojimo – per Lietuvos antstolių rūmus, išskyrus šio straipsnio 
6 dalyje nurodytą atvejį. Lietuvos antstolių rūmuose gautas popierinis vykdomasis dokumentas skaitmeninamas, pasirašomas Lietuvos antstolių rūmų darbuotojo elektroniniu parašu ir įkeliamas į Antstolių informacinę sistemą.“
2. Papildyti 23 straipsnį nauja 6 dalimi:
„6. Kai išieškotojas yra valstybės ar savivaldybių institucija ar įstaiga arba kai pagal vykdomąjį dokumentą turi būti išieškoma į valstybės biudžetą, popierinius vykdomuosius dokumentus dėl pinigų sumų išieškojimo suskaitmenina, pasirašo elektroniniu parašu ir per Antstolių informacinę sistemą vykdyti pateikia valstybės ar savivaldybių institucijos ar įstaigos arba valstybei atstovaujančio subjekto atsakingi darbuotojai.“
3. Papildyti 23 straipsnį nauja 7 dalimi:
„7. Šio straipsnio 5 ir 6 dalyse nurodytais atvejais suskaitmenintas vykdomasis dokumentas vykdomas kaip elektroninis vykdomasis dokumentas Lietuvos Respublikos civilinio proceso kodekso nustatyta tvarka.“
4. Buvusias 23 straipsnio 6–9 dalis laikyti atitinkamai 8–11 dalimis.

2 straipsnis. Įstatymo įsigaliojimas ir įgyvendinimas
1. Šis įstatymas, išskyrus šio straipsnio 2 dalį, įsigalioja 2025 m. liepos 1 d.
2. Teisingumo ministras iki 2025 m. birželio 30 d. priima šio įstatymo įgyvendinamuosius teisės aktus.


Skelbiu šį Lietuvos Respublikos Seimo priimtą įstatymą.

